《客中重阳》
明代·江源

八月悲风九月霜，满城风雨近重阳。

但将酩酊酬佳节，莫指云山认故乡。千里客游仍暮景，十年秋兴在殊方。

茱萸插鬓花宜寿，自叹狂夫老更狂。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。